ΓΡΑΠΤΗ ΕΡΩΤΗΣΗ E-3006/01

υποβολή: Raffaele Costa (PPE-DE) προς την Επιτροπή

(29 Οκτωβρίου 2001)

Θέμα: Δυσαναλογία στις ποσοστώσεις γάλακτος

Μπορεί να αναφέρει η Επιτροπή για ποιο λόγο εξακολουθεί να επιβάλλει στην Ιταλία πρόστιμα γιαπέρβαση της παραγωγής γάλακτος· Για την περίοδο εμπορίας 2000-2001 σε πολλούς ιταλούς παραγωγούς επεβλήθησαν πρόστιμα συνολικής αξίας 280 δισ. λιρετών (περίπου 142 εκατ. ευρώ), επί ενός γενικού συνόλου προστίμων ύψους 750 δισ. λιρετών (380 εκατ. ευρώ) που επεβλήθησαν σε όλους τους ευρωπαίους παραγωγούς. Αποφασίσθηκε να μην μπορεί η Ιταλία να έχει ποσοστώσεις ανώτερες των σημερινών, γεγονός που της προκαλεί μεγάλη ζημία:πάρχει κάποια ανισορροπία σε σχέση με πολλές χώρες που η Επιτροπή εξακολουθεί να ευνοεί (Γερμανία, Γαλλία, Ολλανδία). Δενπάρχει αναλογία μεταξύ ποσοστώσεων και πληθυσμού, μεταξύ ποσοστώσεων και παραγωγών, μεταξύ ποσοστώσεων και καλλιεργουμένων εκτάσεων, μεταξύ ποσοστώσεων και αριθμού παραγωγών γάλακτος. Η δυσπιστία των ιταλών παραγωγών έναντι της Επιτροπής, λόγω της μεροληπτικής της στάσης, και έναντι της Ευρωπαϊκής Ένωσης βαίνει αυξανόμενη.

Απάντηση του κ. Fischler εξ ονόματος της Επιτροπής

(17 Δεκεμβρίου 2001)

Οι γαλακτοκομικές ποσοστώσεις θεσπίστηκαν από το Συμβούλιο το 1984 για τη μείωση της έλλειψης ισορροπίας μεταξύ της προσφοράς και της ζήτησης γάλακτος και γαλακτοκομικών προϊόντων και για την αντιμετώπιση των τεράστιων δημοσιονομικών δαπανών που προκλήθηκαν από τα διαρθρωτικά πλεονάσματα κατά το τέλος της δεκαετίας του '70.

Οι εθνικές ποσότητες αναγωγής καθορίζονται για όλα τα κράτη μέλη, χωρίς διάκριση, βάσει των ιστορικών ποσοτήτων παραγωγής τωνφισταμένων παραγωγών.

Η Επιτροπή δεν ευνοεί κανένα κράτος μέλος. Ήταν πάντοτε στη διάθεση της Ιταλίας, αλλά απαιτεί, ωστόσο, την πλήρη και ορθή εφαρμογή του συστήματος χωρίς το οποίο θα έχανε το καθεστώς την αποτελεσματικότητά του. Κατά τα τελευταία έτη, η Ιταλία έκανε προσπάθειες προκειμένου να επιτύχει την εφαρμογή αυτή. Σήμερα, σημειώθηκε πρόοδος, αλλά παραμένει δυστυχώς το σημαντικότερο πρόβλημα, δηλαδή η μη πληρωμή της εισφοράς σημαντικών ποσών εκ μέρους των παραγωγών. Για την επιβεβαίωση των ανωτέρω, σημειώνεται ότι για τις περιόδους 1995/1996 έως 1999/2000, μόνο το 5,15 % της οφειλόμενης εισφοράς πιστώθηκε στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ).

Η Επιτροπή επιθυμεί ναπογραμμίσει ότι όλες οι αποφάσεις που αφορούν το επίπεδο των ποσοστώσεων και το ίδιο το καθεστώς λαμβάνονται στο επίπεδο του Συμβουλίου. Στο επίπεδο αυτό και προκειμένου να βελτιωθεί η διαρθρωτική κατάσταση, δόθηκε στην Ιταλία αύξηση 900 000 τόνων της εθνικής εγγυημένης ποσότητάς της από το έτος ποσοστώσεων 1993/1994 καθώς και αύξηση 600 000 τόνων σε δύο δόσεις (384 000 συμπληρωματικοί τόνοι από την περίοδο 2000/2001 και 216 000 τόνοι από την περίοδο 2001/2002) στο πλαίσιο του Προγράμματος Δράσης 2000.

Η Επιτροπή επιθυμεί επίσης να διευκρινίσει ότι, για το έτος ποσοστώσεων 2000/2001, η Ιταλίαπερέβη τη συνολική εγγυημένη ποσότητά της κατά 398 698 τόνους όσον αφορά την ποσόστωση παραδόσεις (παρά τη συμπληρωματική ποσότητα των 384 000 τ), γεγονός το οποίο, σύμφωνα με τον κανονισμό του Συμβουλίου(1) που αποτελεί τη βάση του καθεστώτος γαλακτοκομικών ποσοστώσεων, ισοδυναμεί με εισφορά 142 εκατ. ευρώ. Η συνολική εισφορά για όλα τα κράτη μέλη, συμπεριλαμβανομένης της Ιταλίας, ανέρχεται για την περίοδο αυτή σε 289 εκατ. ευρώ.

(1) Κανονισμός (ΕΟΚ) αριθ. 3950/92 του Συμβουλίου της 28ης Δεκεμβρίου 1992 για την θέσπιση συμπληρωματικής εισφοράς στον τομέα γάλακτος και γαλακτοκομικών προϊόντων — ΕΕ L 405 της 31.12.1992.